Peste 50 de câini şi 20 de pisici, oferiţi spre adopţie în Bucureşti / ”Suntem aici până la ora 18:00”
Peste 50 de câini şi 20 de pisici din adăposturile ASPA şi de la asociaţii partenere sunt oferiţi pentru adopţie, duminică, în Bucureşti, în cadrul evenimentului ”Adoptă la Arenă”, transmite News.ro.
Primăria Municipiului Bucureşti a anunţat că, la a doua ediţie a evenimentului ”Adoptă la Arenă”, cel mai mare târg de adopţii de animale de companie din Bucureşti, sunt propuşi spre adopţie peste 50 de câini din adăposturile ASPA şi 20 de pisici de la asociaţiile partenere.
”Atmosfera este foarte frumoasă, vremea se anunţă bună, sunt zeci de activităţi atractive pentru întreaga familie, iar noi vă aşteptăm alături de viitorii companioni. Nu uitaţi de crosul pentru oameni şi câini, de la ora 14:00! Haideţi să adoptaţi! Suntem aici până la ora 18:00”, au transmis reprezentanţii Primăriei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank